Միացյալ Թագավորությունում ՀՀ դեսպան Արմեն Սարգսյանին ՀՀ նախագահի թեկնածու առաջադրելիս Սերժ Սարգսյանին երեւի թվում էր, թե պրն Սարգսյանի կյանքի ու գործունեության մասին կցկտուր տեղեկությունները, լրատվադաշտում շրջանառության մեջ դրված մի քանի լուսանկարը, այսուայն կորպորացիայի, համալսարանի, ՀԿ-ի հետ առնչություն ունենալու մասին կենսագրության տողերը հասարակության վրա տպավորություն կգործեն, իդեալական տարբերակում` ընդունելություն եւ աջակցություն կապահովեն: Մինչդեռ հասարակությունը մնաց գերազանցապես անտարբեր, իսկ Սերժ Սարգսյանի համար ի հայտ եկան որոշ խնդիրներ: Պարզվեց՝ Արմեն Սարգսյանը խնդիրներ ունի ե՛ւ ՀՀ սահմանադրության, ե՛ւ բրիտանական քաղաքացիության հետ կապված: